**Referat fra styremøte i Forskerforbundet ved OsloMet 28. januar 2019**

Til stede: Erik Dahlgren, Eldbjørg Marie Schön, Mira Aaboen Sletten, Inger-Lise F. Neslein, Bjørn Ervik, Ismail Hassan, Bennedichte C.R. Olsen, Anne Catrine Wolden og Arve Angen (referent).

**1.IDF-saker**

*Vedtakssaker:*

1/19-Godkjenning av innkalling

Styret hadde ingen kommentarer til innkallingen.

2/19-Opprettelse av professorat ved Senter for velferds- og arbeidslivsforskning

Det skal opprettes et professorat i sosialpolitikk ved SVA.

Styret støttet vedtaket.

*Drøftingssaker:*

3/19-Valgreglement for OsloMet

Valgreglementet har blitt revidert.

Det foreslås en oppmykning i forhold til lederes valgbarhet til universitetsstyret.

Vi spør på IDF hva som ligger bak dette.

4/19-Innstillingsutvalg for ansettelse i stilling som senterleder SPS

Det foreslås endringer i sammensetningen av utvalget.

Denne saken har ikke vært oppe til diskusjon i lokalt idf, og må sendes tilbake dit før behandling i sentralt idf.

Styret stilte seg negativ til at ansatt i teknisk-administrativ stilling nå skal oppnevnes av rektor.

5/19-Utlysning og stillingsbeskrivelse – viserektor FoU

Forslaget til vedtak er å omgjøre prorektor FoU til «viserektor for forskning», gi fullmakt til rektor å utforme endelig stillingsbeskrivelse og lyse ut stillingen og at rektor kommer tilbake med forslag til eventuelle konsekvenser av dette i form av endringer av organisasjonskart på nivå 2.

Styret mente dette kunne være en forhandlingssak, siden det legges opp til en mulig endring av organisasjonskartet.

Erik har sendt notat om saken til idf, hvor FF-OsloMet blant annet uttrykker vår bekymring over en mulig nedgradering at FoU-feltet, at forslaget ikke samsvarer med OsloMets strategiske situasjon og at ansatte i FoU-divisjon ikke har blitt hørt om dette.

Tjenestemannsorganisasjonene har bedt om at saken utsettes.

6/19-Utlysningstekst – senterleder SVA

Denne saken har ikke vært tatt opp i lokalt-idf. Mira ser på saken og gir Erik og Arve beskjed hvis det er noe de skal ta opp i sentralt idf.

7/19-Endringer i IA-avtalen – utvidet adgang til egenmeldinger

Endringen innebærer ingen faktiske endringer.

*Orienteringssaker:*

8/19 – Justering av styregodtgjørelser for statlige universiteter og høgskoler

Departementet har foretatt en regulering av honorarsatsene for styreverv ved de statlige universitetene og høyskolene.

Styret tok saken til etterretning.

9/19-Kunnskapsdepartementets styringsmodell for informasjonssikkerhet i høyere utdanning

Det orienteres om modellen.

Styret tok saken til etterretning.

10/19-Evaluering av fakultetsråd ved OsloMet

NIBR har evaluert ordningen med fakultetsråd, og evalueringsrapporten ble ferdigstilt i desember. Det skal nå være høring om saken. Høringsfristen er 1. mars.

11/19-Rektors orienteringer

Det orienteres om avtale om Khrono som riksdekkende nettavis, status Interact, Nokuts tilsynsbesøk, status for Sandvika, seminar om styresaksarbeid, jubileumsmiddag for OsloMet 1 år og oppsummering av FoU-tildelinger fra 2017-budsjett.

Styret tok sakene til etterretning.

12/19-Orientering om kommende saker til universitetsstyret

Det vil bli en orientering i IDF om saker som er meldt til behandling i kommende styremøter.

13/19-Administrasjonen orienterer 31. januar

Første sak gjelder Administrasjon for fremtiden. Arbeidsgiver ønsker at partene diskuterer hva som ligger i «andre tiltak» i Omstillingsavtalen, og hvilke tiltak som kan brukes under «andre virkemidler» i Særavtale om bruk av virkemidler i staten.

Andre sak er en vedlagt oversikt over «turnover» ved OsloMet 2018.

Styret mente det var vanskelig å få noe nyttig ut av tallene om turnover.

Tredje sak gjelder Hovedtariffavtalens pkt 2.5.5,3 i 2018. I henhold til denne skal arbeidsgiver inntil 12 måneder etter ansettelse, og ved overgang fra midlertidig til fast ansettelse, vurdere arbeidstakerens lønnsfastsettelse. Tillitsvalgte skal gis en årlig oversikt over bruken av bestemmelsen ved OsloMet.

14/19-Tjenestemannsorganisasjonene orienterer

Vi vil orientere om kommende tariffkurs, medlemsmøtet 6. februar og Kielseminaret.

Vi vil også ta opp situasjonen på Kjeller.

15/19-Eventuelt

To saker er innmeldt: Sak om beredskap på Bit, og sak om digitalisering av lønnsforhandlingssystemet.

16/19-OsloMets forslag til styremedlemmer

OsloMet har lagt ved en liste på 10 personer som kandidater til styremedlemmer.

Styret hadde ingen kommentarer til listen.

**2.Årsmøte 2019**

Årsmøte er 11. april, kl. 15.00, i Pilestredet 46, Athene 2. Vi jobber med å finne lokale til middagen.

Forskerforbundet sentralt har bedt oss endre på noe i vedtektene. Det er stort sett språklige rettinger. Forslagene til endringer ble godkjent av styret.

Forslagene er:

Betegnelsen «FF-OsloMet» endres til «Forskerforbundet ved OsloMet – storbyuniversitetet».

Betegnelsen «varahovedtillitsvalgt/nestleder» endres til «nestleder».

I §5.1, andre avsnitt, endres setningen «Ordinært årsmøte avholdes innen utgangen av februar» til «Ordinært årsmøte avholdes innen utgangen av mars».

I §6.2, endres setningen «Hovedtillitsvalgt, leder og varahovedtillitsvalgt/nestleder danner sekretariatet for FF-OsloMet» til «Hovedtillitsvalgt, leder og nestleder danner lokallagets sekretariat. Nestleder er hovedtillitsvalgts stedfortreder».

I §7.8 endres setningen «Alle henvendelser til sentrale myndigheter, tjenestemannsorganisasjoner eller hovedsammenslutninger over fakultets, avdelings- og senternivå skal gå gjennom lokallagsstyret, som avgjør om saken skal fremmes» til «Alle henvendelser til sentrale myndigheter, tjenestemannsorganisasjoner eller hovedsammenslutninger over fakultets, avdelings- og senternivå skal gå gjennom lokallagsstyret til Forskerforbundet sentralt, som avgjør om saken skal fremmes».

I tillegg til disse endringene vedtok styret følgende endring i §7.2: Setningen «Ordinært årsmøte avholdes innen utgangen av januar måned», endres til «Ordinært årsmøte avholdes innen utgangen av februar måned».

Årsberetningen og arbeidsprogrammet bør tas opp i klubbene før de vedtas på sentralt styremøte. De bør også sendes ut på mail til alle medlemmer.

**3.Ekstra styremøte**

Neste styremøte blir 18. februar, kl. 15.00, i Pilestredet.

**4.Medlemsmøte 6. februar**

Vi skal ha medlemsmøte om høringen om fakultetsråd. Det skal foregå i Athene 2 i Pilestredet 46.

En av forfatterne av NIBR-rapporten, Einar Braathen, stiller på møtet. Vi jobber også med å få Jon Iddeng fra Forskerforbundet sentralt til å stille.

**5.Datoer for OU-aktiviteter**

Vi har fått ou-midler til alt vi har søkt om.

Det blir likevel ikke noe av ou-seminaret på Svalbard, da det blir for dyrt. Vi satser på å ha det på Tjøme i stedet, 23.-25. april.

Styreseminaret på Sørlandet blir antageligvis 12.-13. juni. Vi jobber på toget til og fra.

Det blir også ou-seminar i Spania til høsten.

**6.Eventuelt**

Therese og Inger-Lise fra Fak. HV hadde meldt inn sak om ressurssituasjonen for tillitsvalgte. De ønsker at deler av den sentrale ressursen skal fordeles fra sekretariatet og ut til de tillitsvalgte på fakultet.

Sekretariatet fikk i oppgave fra styret å skissere mulige løsninger til neste styremøte.